Mi ara yekcem unebdu, amek nxeddem? Ad neffeɣ qebbel ɣer lexla, ad d-nawi akk leḥcawec n lexlawi, winna d latay ara t-nseww, ad d-nawi nneɛneɛ, felgu, ad d-nawi zeɛter, ifer n ččina, ifer n llim, ifer n lxux, yella wigad-agi ad ten-id-nekkes, ad nefres tagertilt ad ten-nejmeɛ i ccetwa axaṭer lhan i ddwa, ur d-nettaɣ ara, latizan nteẓẓu-t deg uxxam, ad d-nekkes seg uxxam ur d-nttaɣ ara leḥcawec-agi n lexla axaṭer ayen akka yettnuzun akk n lexla yella deg wayla-nneɣ, ad t-id-nekkes deg wayla-nneɣ d wagi i yesɛan libiṭami. Umbeɛd deg unebdu amek nxeddem, ad nezreɛ ṭumaṭic, nzerreɛ-itt d aḥwiḍ ad nernu ifelfel, ad nenaqel seg waylanneɣ, win yebɣan ad yeẓẓu ad as-nefk, mi nekfa akk tuẓẓut ad nernu imaren taxsayt, ad nezwir qebbel di lkurjiṭ, ad nernu lexyar, ad nrnu bitenǧal, llan wigad iḥemmlen teẓẓun ula d lekremb, ciflur, aya akk ad yeẓẓu deg wayla-k, ad as-terreḍ aman seg wayla-k, ad nesɛu lbir.